
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

' Εγκριση πολεοδομικής μελέτης του οικισμού Νεάπολης της κοινό¬ 
τητας Νεάπολης (Λακωνίας) . 1 

ΑΠΟΦΑΣΕΙΣ 

Κίνηση της διαδικασίας σύνταξης του Γενικού Πολεοδομικού Σχε¬ 
δίου Πάτρας, Βερναδέικων (Κοιν. Βερναδέικων), Καστριτσίου 
(Κοιν. Καστριτσίου), Ομβριάς (Κοιν. Ομβριάς), Παραλίας 
(Κοιν. Παραλίας), Αγ. Γεωργίου Ρίου (Κοιν. Αγ. Γεωργίου 


Ρίου), Δεμένικα (Κοιν. Σαραβαλίου) . 2 

Τροποποίηση ρυμοτομικού σχεδίου Ιεράπετρας προς αναγνώριση 
δημοτικής οδού στη συνοικία Πάνω Μερά . 3 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(1) 

Έγκριση πολεοδομικής μελέτης του οικισμού Νεάπολης της κοινότη¬ 
τας Νεάπολης (Λακωνίας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’ Εχοντας υπόψη: 

1. Τις διατάξεις του ν. 1337/1983 (ΦΕΚ 33/Α) όπως τροποποι¬ 
ήθηκε με το ν. 1512/85 (ΦΕΚ 4/Α) και ειδικότερα τα άρθρα 6 (παρ. 
1, 4, 5 και 6) και 7 (παρ. 1, 2, 4 και 5). 

2. Τις διατάξεις του από 17.7.1923 ν. δ/τος και ειδικότερα το 
άρθρο 3. 

3. Τις διατάξεις του ν. 1558/1985 (ΦΕΚ 137/Α) και ειδικότερα 
το άρθρο 23 (παρ. 1). 

4. Τις διατάξεις του ν. 880/1979 (ΦΕΚ 58/Α) και ειδικότερα το 
άρθρο 2 (παρ. 1 και 7). 

5. Το από 23.9.1985 π. δ/γμα «Διαδικασία εφαρμογής κοινωνι¬ 
κού συντελεστή» (ΦΕΚ 606/Α/7.11.85). 

6. Την υπ’ αρ. 57320/2357/14.8.85 απόφαση του Υπουργού 
Περιβάλλοντος, Χωροταξίας και Δημοσίων Έργων (ΦΕΚ 
567/Δ/31.10.85). 

7. Την υπ’ αριθ. 372/1986 απόφαση του Υπουργού Περιβάλλο¬ 
ντος, Χωροταξίας και Δημοσίων Έργων «Έγκριση της πολεοδομικής 
προμελέτης της περιοχής Νεάπολης της κοινότητας Νεάπολης (Λα¬ 
κωνίας). 


8. Την υπ’ αριθ. 61/1985 γνωμοδότηση του Κοινοτικού Συμβου¬ 
λίου Νεάπολης. 

9. Την υπ’ αριθ. 8/1985 γνωμοδότηση του Συμβουλίου Χωροτα¬ 
ξίας, Οικισμού και Περιβάλλοντος νομού Λακωνίας. 

10. Την υπ’ αριθ. 23/1986 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

Εγκρίνεται το πολεοδομικό σχέδιο του οικισμού Νεάπολης Κοινό¬ 
τητας Νεάπολης του νομού Λακωνίας με τον καθορισμό οικοδομήσι¬ 
μων χώρων, οδών, πεζοδρόμων, κοινοχρήστων χώρων, χώρου κέ¬ 
ντρου υγείας, χώρου γυμνασίου, χώρου παιδικού σταθμού και χώρου 
Λιμεναρχείου όπως φαίνεται στα επτά (7) χρωματισμένα σχετικά 
πρωτότυπα διαγράμματα σε κλίμακα 1:1000 που θεωρήθηκαν από 
τον Προϊστάμενο της Διεύθυνσης Πολεοδομικών Εφαρμογών με την 
υπ’ αρ. 4840/1986 πράξη του και που συνοπτικά τους αντίτυπα 
δημοσιεύονται με το παρόν διάταγμα. 

Άρθρο 2. 

Εγκρίνεται ο πολεοδομικός κανονισμός του οικισμού Νεάπολης της 
κοινότητας Νεάπολης (Λακωνίας) της οποίας το πολεοδομικό σχέδιο 
εγκρίνεται με το άρθρο 1 του παρόντος ως εξής: 

Άρθρο 3. 

Καθορίζονται Ζώνη Αγοράς Συντελεστή δόμησης (ΖΑΣ) και Ζώνη 
Κοινωνικού Συντελεστή (ΖΚΣ) όπως οι παραπάνω ζώνες φαίνονται με 
στοιχεία ΖΑΣ και ΖΚΣ στα τέσσερα (4) σχετικά πρωτότυπα διαγράμ¬ 
ματα και κλίμακα 1:1000 που θεωρήθηκαν από τον Προϊστάμενο της 
Δ/νσης Πολεοδομικών Εφαρμογών με την υπ’ αρ. 4840/1986 
πράξη του και που συνοπτικά τους αντίτυπα δημοσιεύονται με το 
παρόν διάταγμα. 

Στις παραπάνω ζώνες για τη μεταφορά συντελεστή δομήσεως ή για 
την εφαρμογή των κατ’ άρθρο 6 παρ. 6 του ν. 1337/83 προγραμμά¬ 
των εφαρμόζεται δεύτερος αυξημένος συντελεστής δομήσεως (κοινωνι¬ 
κός συντελεστής) 2,40. 

Άρθρο 4. 

α) Στους οικοδομήσιμους χώρους που χαρακτηρίζονται στα δια¬ 
γράμματα με στοιχείο Α επιτρέπεται η ανέγερση κατοικιών και κατα¬ 
στημάτων λιανικού εμπορίου, κτιρίων αναψυχής και παρεμφερών 
εγκαταστάσεων. 

Στο ισόγειο των κτιρίων επιτρέπεται η λειτουργία επαγγελματικών 
εργαστηρίων χαμηλής όχλησης ύστερα από γνώμη της Επιτροπής 
Ενάσκησης Αρχιτεκτονικού Ελέγχου (Ε.Ε.Α.Ε.). 










686 

β) Στους υπόλοιπους οικοδομήσιμους χώρους επιτρέπεται η ανέ¬ 
γερση κτιρίων για χρήση κατοικίας. 

Στο ισόγειο των κτιρίων επιτρέπεται η λειτουργία καταστημάτων 
για την εξυπηρέτηση καθημερινών αναγκών. 

Άρθρο 5. 

Στην πρόσοψη των οικοπέδων οικοδομημένων ή μη, επιβάλλεται 
προκήπιο με πλάτος τρία (3) μέτρα, όπως φαίνεται στα ίδια ως άνω 
διαγράμματα. 

Άρθρο 6. 

Τα ελάχιστα όρια εμβαδού και διαστάσεων καθώς και οι λοιποί 
όροι και περιορισμοί δόμησης ορίζονται ως ακολούθως: 

1. Οικοδομικό σύστημα των πτερύγων. 

2. Ελάχιστο πρόσωπο: δεκατέσσερα (14) μέτρα. 

Ελάχιστο βάθος: δεκαοκτώ (18) μέτρα. 

Ελάχιστο εμβαδόν: τριακόσια (300) τετρ. μέτρα. 

3. Κατά παρέκκλιση από την προηγούμενη παράγραφο θεωρούνται 
άρτια και οικοδομήσιμα τα οικόπεδα εφόσον α) υπήρχαν στις 10.3.82 
και κατά τη δημοσίευση του παρόντος έχουν: 

—Ελάχιστο πρόσωπο: οκτώ (8) μέτρα. 

—Ελάχιστο βάθος: δώδεκα (12) μέτρα. 

—Ελάχιστο εμβαδόν: εκατόν πενήντα (150) τετρ. μέτρα. 

β) Δημιουργούνται μετά την οριστική πράξη εφαρμογής της πολεο- 
δομικής μελέτης και προέρχονται από τις εισφορές σε γη σύμφωνα με 
το άρθρο 8 του ν. 1337/83 και έχουν τα κατά την ως άνω περί¬ 
πτωση α ελάχιστα όρια εμβαδού και διαστάσεων. 

4. Μέγιστο ποσοστό κάλυψης εξήντα τοις εκατό (60%) της επιφά¬ 
νειας του οικοπέδου. 

5. Συντελεστής δόμησης 0,80. 

6. Κατά παρέκκλιση της προηγούμενης παραγράφου ορίζεται συ¬ 
ντελεστής δόμησης ένα και είκοσι (1,20) για οικόπεδα που υπήρχαν 


στις 10.3.1982 και έχουν εμβαδόν μικρότερο από εκατόν πενήντα 
(150) τετρ. μέτρα, αφού αφαιρεθεί το εμβαδόν της εισφοράς σε γη 
εφόσον η συνολική επιφάνεια ορόφων δεν υπερβαίνει τα εκατόν είκοσι 
(120) τετρ. μέτρα. 

7α. Μέγιστος επιτρεπόμενος αριθμός ορόφων δύο (2) με μέγιστο 
ύψος των κτιρίων επτάμισι (7,5) μέτρα το οποίο δύναται να προσαυ¬ 
ξάνεται κατά ένα (1) μέτρο σε περίπτωση προσθήκης σε υπάρχον 
κτίριο ή παταριού σε ισόγειο κατάστημα. 

β. Σε περίπτωση κλίσης του εδάφους πάνω από 30%, επιτρέπεται 
η κατασκευή τρίτου ορόφου με μέγιστο ύψος των κτιρίων δέκα (10) 
μέτρα. 

γ. Ειδικά για τα κοινωφελή κτίρια που καθορίζονται με το άρθρο 
1 του παρόντος δ/τος, το μέγιστο ύψος ορίζεται σε εννέα (9) μέτρα. 

8. Τα κατά τα παραπάνω καθοριζόμενα μέγιστα ύψη δύνανται να 
προσαυξάνονται κατά ενάμισι (1,5) μέτρο σε περίπτωση κατασκευής 
στέγης. 

9. Πάνω από τα ως άνω καθοριζόμενα ύψη των κτιρίων δεν επι¬ 
τρέπεται καμία κατασκευή εκτός από συμπαγές στηθαίο, κτιστή δεξα¬ 
μενή αποθήκευσης νερού ύψους ενός (1) μέτρου, στέγης, καπνοδόχου 
και ηλιακού θερμοσίφωνα. 

Άρθρο 7. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 17 Φεβρουάριου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟΝ) 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟΝ) 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟΝ) 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟΝ) 


ΑΠΟΦΑΣΕΙΣ 

Αριθ. 9151/425 (2) 

Κίνηση της διαδικασίας σύνταξης του Γενικού Πολεοδομικού Σχεδίου 
Πάτρας, Βερναδέικων (Κοιν. Βερναδέικων), Καστριτσίου (Κοιν. 
Καστριτσίου), Ομβριας (Κοιν. Ομβριας), Παραλίας (Κοιν. Παρα¬ 
λίας), Αγ. Γεωργίου Ρίου (Κοιν. Αγ. Γεωργίου Ρίου), Δεμένικα 
(Κοιν. Σαραβαλίου). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη τις διατάξεις: 

1. Το Ν. 1032/1980 (ΦΕΚ. 57/14.3.1980 Τ.Α). 

2. Του άρθρου 3 παρ. 1 του Ν. 1337/83 (ΦΕΚ. 33/14.3.1983 
Τ.Α) 

3. Τις διατάξεις του Ν. 1558/85 (ΦΕΚ. 137Α) και ειδικότερα το 
άρθρο 23 παρ. 1, αποφασίζουμε: 


Την κίνηση της διαδικασίας σύνταξης του Γενικού Πολεοδομικού 
Σχεδίου Πάτρας, Βερναδέικων (Κοιν. Βερναδέικων), Καστριτσίου 
(Κοιν. Καστριτσίου), Ομβριάς (Κοιν. Ομβριάς), Παραλίας (Κοιν. Πα¬ 
ραλίας), Αγ· Γεωργίου Ρίου (Κοιν. Αγ. Γεωργίου Ρίου), Δεμένικα 
(Κοιν. Σαραβαλίου) Ν. Αχαΐας τα όρια της περιοχής του οποίου φαί¬ 
νονται στα σχετικά πρωτότυπα (2) διαγράμματα σε κλ. 1:10.000 που 
έχουν θεωρηθεί από τον Προϊστάμενο της Διεύθυνσης Πολεοδομικών 
Εφαρμογών με την υπ’ αριθ. 9151/1986 πράξη του και που συνο¬ 
πτικό τους αντίτυπο δημοσιεύεται με την παρούσα απόφαση. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 12 Φεβρουάριου 1986 
Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟΝ) 

Αριθ. ΟΙΚ. 554/305 (3) 

Τροποποίηση ρυμοτομικού σχεδίου Ιεράπετρας προς αναγνώριση δη¬ 
μοτικής οδού στη συνοικία Πάνω Μερά. 

Ο ΝΟΜΑΡΧΗΣ ΑΑΣΙΘΙΟΤ 
’ Εχοντας υπόψη: 

1) Το Ν. 3.200/55 «περί Διοικητικής αποκεντρώσεως». 

2) Το υπ’ αριθ. 532/70 Ν.Δ. «περί συμπληρώσεως των διατάξεων 
«περί Διοκητικής αποκ/σεως». 

3) Το υπ’ αριθ. 712/70 Β.Δ. «περί καθορισμού αρμοδιοτήτων 
κλπ. Περ/κών Αρχών Τπουρ. Δημ. Έργων». 

4) Το Ν. 1032/1980 (ΦΕΚ. 57Α/14.3.80) «περί συστάσεως 
Υπουργείου Χωροταξίας, Οικισμού και Περιβάλλοντος». 

5) Το άρθρο 21 του από 3/4/29 Δ/τος περί ΓΟΚ. 

6) Τα άρθρα 1, 2, 3 και 70 του από 17.7.23 Ν.Δ/τος «περί 
σχεδίων πόλεων κλπ.» όπως μεταγενέστερα τροποποιήθηκαν και συ¬ 
μπληρώθηκαν. 

7) Τις διατάξεις του Α.Ν. 314/1968 «περί παροχής στον Υπουργό 
Βορείου Ελλάδος και του Νομάρχας αρμοδιότητας επί θεμάτων εγκρί- 
σεως, επεκτάσεως ή τροποποιήσεως σχεδίων πόλεων και οικισμών 
(ΦΕΚ 47Α/1968) όπως τροποποιήθηκε και συμπληρώθηκε με το 
Ν.Δ. 1018/1971 (ΦΕΚ. 220Α/1971). 

8) Το από 17.9.47 Β.Δ/γμα με το οποίο εγκρίθηκε το ρυμοτομικό 
σχέδιο πόλεως Ιεράπετρας. 


9) Την υπ’ αριθ. 133/85 απόφαση του Δημοτικού Συμβουλίου 
Ιεράπετρας με την οποία προτείνεται η τροποποίηση του ρυμοτομικού 
σχεδίου Ιεράπετρας στην περιοχή Πάνω Μερά προς αναγνώριση ως 
δημοτικής, υφισταμένης ιδιωτικής οδού σχεδίου πόλεως για την προ¬ 
σαρμογή του σχεδίου προς την επί τόπου υφισταμένη κατάσταση και 
την εξυπηρέτηση των κυκλοφοριακών αναγκών της περιοχής. 

10) Το γεγονός ότι η αναγνώριση υφισταμένης οδού διαμέσου οικο¬ 
δομικού τετραγώνου αποβλέπει στην επαύξηση των κοινοχρήστων 
χώρων και την εξυπηρέτηση των κυκλοφοριακών αναγκών της περιο¬ 
χής- 

11) Τη σύμφωνη γνωμοδότηση του Περ/κού Συμβουλίου Δημ. 
Έργων Τμ. Ν. Λασιθίου διατυπωθείσα στην υπ’ αριθ. 81/85 πράξη 
του, αποφασίζουμε: 

Εγκρίνεται η τροποποίηση του ρυμοτομικού σχεδίου στη συνοικία 
Πάνω Μερά δι’ αναγνωρίσεως υφισταμένης οδού, όπως σημειούται 
στο από 3.1.1986 θεωρημένο υπό του Προϊσταμένου Τμήματος Πο¬ 
λεοδομίας και Πολεοδομικών Εφαρμογών Ν. Λασιθίου τοπογραφικό 
διάγραμμα υπό κλίμακα 1:500 που συνοδεύει αυτή την απόφαση. 

Η απόφαση αυτή να δημοσιευθεί στην Εφημερίδα της Κυβερ- 
νήσεως η δε ισχύς της άρχεται από της δημοσιεύσεως. 

Αγ. Νικόλαος, 7 Φεβρουάριου 1986 
Ο Νομάρχης 
Γ. ΤΖΑΝΑΚΑΚΗΣ 

